Valdimar K. Sigurðsson leikmaður Skallagríms fagnaði fertugsafmæli sínu með sigri Skallagríms á Ými síðastliðinn föstudag . Valdimar er markahæsti leikmaður meistaraflokks á Íslandi frá upphafi , hefur skorað 188 mörk í 290 leikjum með Skallagrími . Í tilefni afmælisins var boðið til mikillar grillveislu í hálfleik . „ Já , þetta var bara heppni að það skyldi hittast svo á að það væri leikur á afmælisdeginum , og sérstaklega á svona stórafmæli . Mér fannst því upplagt að halda upp á þetta og bjóða til grillveislu , ” sagði Valdimar í viðtali við Skessuhorn . Aðspurður segist Valdimar ekki muna hvenær hann náði því að verða markahæstur í deildinni frá upphafi en það séu líklega svona 3 - 4 ár síðan . „ Annars þarf maður að ná tólf mörkum til viðbótar til að geta hætt með sóma í 200 mörkunum . " Nánar er rætt við Valdimar í nýjasta tölublaði Skessuhorns sem kemur út í dag , miðvikudag .